15780808ad9d88aaef42637110022053
Πώς γίνεται ο βιολογικός καθαρισμός σπιτιού;
--------------------------------------------


douleutaras.gr
2021.04

Ο βιολογικός καθαρισμός είναι μια εργασία που απαιτεί εξειδικευμένες γνώσεις και εξοπλισμό, που μόνο ένα έμπειρο συνεργείο μπορεί να σου προσφέρει. Ανάλογα με το είδος και την έκταση της πιθανής μόλυνσης που αντιμετωπίζεις, οι επαγγελματίες θα επιλέξουν τα κατάλληλα καθαριστικά, τα οποία θα εφαρμόσουν στα σωστά σημεία.


Οι καθαριστικές ουσίες που χρησιμοποιούνται στον βιολογικό καθαρισμό είναι κατά κύριο λόγο οικολογικές και φιλικές προς τον άνθρωπο και τα κατοικίδια. Έτσι, δεν απαιτείται να εγκαταλείψεις το σπίτι σου, κατά τη διάρκεια του καθαρισμού.


Ωστόσο, δεν είναι απαραίτητο ότι θα χρειαστείς υπηρεσίες βιολογικού καθαρισμού σε όλο το σπίτι. Στις πιο συνηθισμένες περιπτώσεις, οι βιολογικοί καθαρισμοί σπιτιών προτείνονται για να απαλλαγείς από επικίνδυνους μικροοργανισμούς σε συγκεκριμένα σημεία, όπως είναι τα στρώματα, τα χαλιά, οι μοκέτες και οι καναπέδες.



80c7a8f1b791d56ee31daad8490975d7
Ποιες είναι οι τιμές για συγκεκριμένες εργασίες βιολογικού καθαρισμού σπιτιού;
------------------------------------------------------------------------------


douleutaras.gr
2021.04

Το κόστος για βιολογικό καθαρισμό κυμαίνεται στα **50-200€**. Οι βασικότεροι παράγοντες κόστους είναι η ποσότητα, το είδος και η κατάσταση των επίπλων ή τα τετραγωνικά χώρου του χώρου στον οποίο θα γίνει ο βιολογικός καθαρισμός.


Είναι σημαντικό να θυμάσαι πως κάθε περίπτωση είναι διαφορετική και κάθε σπίτι έχει ξεχωριστές ανάγκες. Έτσι, οι τιμές για βιολογικό καθαρισμό σπιτιού διαφέρουν, ανάλογα με το επίπεδο μόλυνσης που αντιμετωπίζεις και την πολυπλοκότητα της εργασίας. 


Επίσης, αν ο βιολογικός καθαρισμός σπιτιού αφορά ένα ολόκληρο δωμάτιο, όπως για παράδειγμα το σαλόνι, μπορεί να χρειαστείς στεγνό ή υγρό καθαρισμό, ανάλογα με τα υφάσματα και τα υλικά από τα οποία είναι φτιαγμένα τα έπιπλά σου. Ωστόσο, μπορούμε να αναφέρουμε κάποιες ενδεικτικές τιμές, για να έχεις υπόψη σου:


* Βιολογικός καθαρισμός καναπέ*: **15 - 80€ / τμχ**
* Βιολογικός καθαρισμός πολυθρόνας: **15 - 40€ / τμχ**
* Βιολογικός καθαρισμός μονού στρώματος: **20 - 35€ / τμχ**
* Βιολογικός καθαρισμός διπλού στρώματος: **40-60€ / τμχ**
* Βιολογικός καθαρισμός χαλιού-μοκέτας: **3 - 7€ / τ.μ.**
* Άλλες εργασίες βιολογικού καθαρισμού: **10 - 25 €/τμχ** (μπορεί να αφορά καρέκλες, σκαμπό, πουφ)


Εάν το συνεργείο κρίνει ότι τη χρειάζεσαι επιπλέον, **οι τιμές για απολύμανση σπιτιού ξεκινούν στα 25€**. Φυσικά, κάθε ειδικός μπορεί **να χρησιμοποιεί διαφορετικά φάρμακα ή μεθόδους, που προκαλούν και αντίστοιχες διαφοροποιήσεις στο κόστος.**


**Συζητώντας τις ανάγκες του χώρου σου με έναν επαγγελματία της πλατφόρμας μας, θα λάβεις προσωποποιημένη προσφορά και θα είσαι σε θέση να γνωρίζεις το τελικό κόστος του βιολογικού καθαρισμού που θα καλύψει πλήρως τις δικές σου ανάγκες.**


*Για κάθε παραπάνω θέση του καναπέ, η τιμή ανεβαίνει ανάλογα προς τα πάνω. Ισχύει το ίδιο και για το στρώμα, εάν είναι ημίδιπλο ή υπέρδιπλο.



9943a6d0632519f87291f6d17ba57f0f
Πόσο αποτελεσματικός είναι ο βιολογικός καθαρισμός επίπλων;
-----------------------------------------------------------


douleutaras.gr
2021.04

Ο βιολογικός καθαρισμός επίπλων αφαιρεί τελείως τη σκόνη και τα μικρόβια που μπορεί να υπάρχουν, πράγμα το οποίο δεν κάνει ο καθημερινός, απλός καθαρισμός. Είναι αποτελεσματικός σε λεκέδες, που δεν μπορείς να αφαιρέσεις μόνος, αλλά και στην εξαφάνιση των οσμών.


Με τον βιο-καθαρισμό, τα έπιπλα σου θα αποκτήσουν μια ανανεωμένη όψη, σαν να είναι καινούργια και θα μπορείς να απολαύσεις άφοβα ένα φιλικό και υγιεινό περιβάλλον.


Ο καθαρισμός γίνεται με ατμό και διαρκεί περίπου 3 με 4 ώρες για ένα μεγάλο σαλόνι. Όσο περισσότερα έπιπλα θες να καθαρίσεις, τόσο μεγαλύτερη η διάρκεια της εργασίας.


